*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2020. gada \_\_.\_\_\_\_\_

**.§**

**Informatīvais ziņojums par Ministru kabineta 2019. gada 13. septembra sēdē (prot. Nr. 41 1. § 23.2. apakšpunkts) noteiktā uzdevuma izpildi**

1. Pieņemt zināšanai tieslietu ministra iesniegto informatīvo ziņojumu.

2. Tieslietu ministrijai nodrošināt, lai jaunā Liepājas cietuma būvniecība tiktu uzsākta 2021.gadā un pabeigta līdz 2024.gada 30.oktobrim.

3. Lai nodrošinātu jaunā Liepājas cietuma būvniecības organizēšanas procesa turpināšanu, Tieslietu ministrijai līdz 2020. gada 15. jūnijam noslēgt vienošanos ar valsts kapitālsabiedrību "Tiesu namu aģentūra" par jaunā Liepājas cietuma būvniecības procesa organizēšanu.

4. Tieslietu ministrijai sagatavot un tieslietu ministram 2023.gadā iesniegt izskatīšanai Ministru kabineta sēdē tiesību aktu projektu par valsts akciju sabiedrības "Tiesu nama aģentūra" pamatkapitāla samazināšanu, samazinot to par Liepājas cietuma būvniecībā ieguldīto VAS “Tiesu namu aģentūra” finanšu līdzekļu apjomu, nododot Liepājas cietuma attiecīgo daļu valsts īpašumā.

5. Atļaut no valsts kapitālsabiedrības "Tiesu namu aģentūra" pamatkapitālā ieguldītajiem līdzekļiem ieslodzījuma vietu infrastruktūras attīstībai izmantot jaunā Liepājas cietuma būvniecības procesa organizēšanai 2020. gadā ne vairāk kā 140 000 euro (valsts akciju sabiedrības "Tiesu nama aģentūra" būvdarbu organizēšanas izmaksu finansēšanai) un 2021.gadā 8 638 135 euro (valsts akciju sabiedrības "Tiesu nama aģentūra" būvdarbu organizēšanas izmaksu, būvdarbu, pārprojektēšanas, autoruzraudzības un būvuzraudzības izmaksas finansēšanai).

6. Tieslietu ministrijai mēneša laikā pēc šī informatīvā ziņojuma izskatīšanas Ministru kabinetā iesniegt izskatīšanai Ministru kabineta sēdē grozījumus Ministru kabineta 2013. gada 12. februāra rīkojumā Nr. 50 "Par Ieslodzījuma vietu infrastruktūras attīstības koncepciju" atbilstoši informatīvā ziņojuma 2.pielikumam.

7. Atzīt par spēku zaudējušu Ministru kabineta 2018. gada 6. februāra sēdes protokolā Nr. 7, 40. § 8.punktā noteikto uzdevumu.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

tieslietu ministrs,

Ministru prezidenta biedrs Jānis Bordāns